b'\n_START_ARTICLE_\n\xc5\xbdivogo\xc5\xa1\xc4\x87e\n_START_SECTION_\nLega\n_START_PARAGRAPH_\n\xc5\xbdivogo\xc5\xa1\xc4\x87e je dolgo razpotegnjeno naselje  z manj\xc5\xa1im pristani\xc5\xa1\xc4\x8dem in ve\xc4\x8d zaselki vzdol\xc5\xbe 4 km dolge obale v Dalmaciji. Le\xc5\xbei ob dr\xc5\xbeavni cesti D8, imenovani tudi Jadranska magistrala, Split-Dubrovnik okoli 19 km jugovzhodno od Makarske.\n_START_SECTION_\nZgodovina\n_START_PARAGRAPH_\nDana\xc5\xa1nje naselje je v starih listinah prvi\xc4\x8d omenjeno leta 1434 v darilni pogodbi bosanskega protikralja Radivoja Ostoji\xc4\x87a kot posestvo bratov Radojevi\xc4\x87. Najstarej\xc5\xa1i del naselja sestavlja skupina slikovitih kamnitih hi\xc5\xa1. V bli\xc5\xbeini, vzhodno od naselja, stoji fran\xc4\x8di\xc5\xa1kanski samostan Sv. Kri\xc5\xbea s cerkvijo, z napisom nad vhodom, in baro\xc4\x8dnim zvonikom. Cerkev Sv. Kri\xc5\xbea je bila zgrajena leta 1766, obnovljena pa leta 1906. V samostanu je bogato opremljena stara knji\xc5\xbenica in arhiv. Na strmem delu nad samostanom se nahaja ilirsko gomilno grobi\xc5\xa1\xc4\x8de. Pod samostanom je velik sladkovoden izvir, ki ob oseki ostane na suhem, na strmi skali nad izvirom pa je med 4. do 6. stoletjem vklesan poznoanti\xc4\x8dni epigram, sestavljen v elegi\xc4\x8dnem distihu posve\xc4\x8den izviru, omenja pa se \xc5\xa1e villa rustica nekega Licinijana. Proti koncu druge svetovne vojne je bilo za partizane v \xc5\xbdivogo\xc5\xa1\xc4\x87u pomembno pristani\xc5\xa1\xc4\x8de, iz katerega je bila vzpostavljena veza z glavno partizansko bazo na osvobojenem otoku Vis.'